GiliGold/VAD_KnessetCorpus huggingface dataset:
ישראל אייכלר: מאותה סיבה שאתה הצבעת, כי לי יש סיכוי יותר טוב לחזור מאשר לך.
יואל חסון: אבל אתה בקואליציה.
ישראל אייכלר: ולכן הייתי צריך להצביע עם הקואליציה.
ישראל אייכלר: אדוני היושב ראש, אני רוצה לומר משהו לגבי מערכת הבחירות וזה ממש לעניין.
ישראל אייכלר: חבר הכנסת יואל חסון, אני יודע שיש לך הערכה רבה לאנשים, יש לך אפילו אנשים חרדים שהם חברים טובים שלך.
ישראל אייכלר: עצם הגישה הזאת, שיש פה מיעוט עלאווי, שפוי, שליט, הגמוני, שאתה קורא לו השבט הלבן, וכל האחרים מיעוטים סקטורים, זו גישה מאוד מסוכנת.
ישראל אייכלר: אמר חבר הכנסת מולה, שהדמוקרטיה הישראלית חזקה מאוד.
ישראל אייכלר: אני אומר לך, שהדמוקרטיה הישראלית מאוד חלשה וצריך לחזק אותה בדרך הבסיסית של דמוקרטיה, של לכבד כל מיעוט, שזה יהיה מיעוט ערבי, חרדי ואפילו המיעוט התל-אביבי.
ישראל אייכלר: את כולם צריך לכבד.
ישראל אייכלר: ברגע שאתם יוצאים בקמפיינים נגד המיעוטים, וגם רמיזה גדולה למיעוט הדתי והחרדי בפרט, אתם יוצרים אווירה אנטי דמוקרטית שאינה מכבדת את הזולת וגורמת לדם רע, שעלולה להרוס אומה שלמה, בפרט אומה שנמצאת בסכנה.
ישראל אייכלר: אני מבקש אדוני היושב ראש, שמפה תצא הקריאה, שמערכת הבחירות הזאת תהיה ויכוח עד הסוף, בלי גזענות, כמו שאמר חבר הכנסת מולה, וגזענות זה לא רק לגבי צבע עור או ארץ מוצא, יש גם גזענות חברתית, בלי שנאה ובלי אלימות.
ישראל אייכלר: אלימות מילולית זה דבר שהרס את תדמיתה של הכנסת ואסור לגרום לכך לעבור מאלימות מילולית לאלימות פיזית.
ישראל אייכלר: זה המסר שלי, אני מבקש שכולם יסכימו לכך, שמערכת הבחירות תהיה דמוקרטית, ויכוח פתוח אבל בכבוד ובדיבור ולא באלימות.
נינו אבסדזה: אדוני היושב ראש, אני רוצה לומר, עם כל הכבוד לחשיבות שאנחנו מייחסים לתאריך, זה חשוב עבורנו אבל אני לא חושבת שאת אזרחי ישראל מעניין באיזה תאריך זה יהיה.
נינו אבסדזה: מה שהם כן שואלים אחרי הנאום ששמענו היום מפי ראש הממשלה, אני מניחה שהם לא שואלים למה אנחנו צריכים בחירות, אבל אם כל כך טוב למה צריך בחירות?
נינו אבסדזה: היום זה כבר נשאל כמה פעמים, אני אשמח להזכיר, שזה לא כל כך טוב כי אין פה צדק חברתי אמתי, במקום זה מה שנוצר, סדק חברתי עמוק מאוד שכל יום נהיה יותר ויותר גרוע.
נינו אבסדזה: אין פה תקווה אמתית – שזה הכי גרוע – תקווה לצעירים שרוצים את מחר ברור ואין להם שום תקווה שישתנה פה משהו לטובה.
נינו אבסדזה: אין פה ביטחון – ביטחון זה לא רק "כיפת ברזל" כי "כיפת ברזל" לא יכולה לעזור לעוני, שום כיפה לא יכולה לעזור אם אדם ישן תחת כיפת השמיים וכפי שאנחנו יודעים, יש כאלה.
נינו אבסדזה: גדר הביטחון לא עוזרת למי שאין ביטחון סוציאלי מינימאלי.
נינו אבסדזה: אני לא מדברת על אנשים שיש להם, אני מדברת על אלה שמרוויחים מינימום וגם את זה מפחדים לאבד.
נינו אבסדזה: את כל זה אין פה ובגלל זה אין לי ספק שהכוחות השפויים – אני רק רוצה להזכיר, שאנשים שפויים יכולים, אמורים וכל הסקטורים, מיעוטים או לא מיעוטים, מדובר בכוחות השפויים שאמורים לבוא במקום מה שיש לנו.
נינו אבסדזה: מה נותן את התקווה הזאת?
נינו אבסדזה: איך אמר היום ראש הממשלה?
נינו אבסדזה: שלא יושבים פה קונגרסמנים ואנשי האו"ם שבדרך כלל מקבלים את הנאומים שלו בחום.
נינו אבסדזה: כי הם לא חיים במדינת ישראל.
נינו אבסדזה: מי שחי, יקבל את המערכת הזאת באופן נכון.
נינו אבסדזה: אגב, אני מאחלת לכולנו, פה, בחוץ או בפנים, שיהיה לנו בהצלחה.
ניצן הורוביץ: אנחנו תומכים בקיום הבחירות כמה שיותר מוקדם, אנחנו הבאנו הצעות לפיזור הכנסת כבר בתחילתה של הכנסת הזאת, חבל שהן לא התקבלו אז, אולי היינו יכולים לחסוך כמה מהביזיונות.
ניצן הורוביץ: אנחנו רוצים שהבחירות האלה יתקיימו במועד הכי קרוב שמאפשר החוק ולכן אנחנו נתמוך בתאריך הזה של 22 בינואר בתקווה שלאחר מכן תקום כאן כנסת וממשלה אחרת לחלוטין.
ג'מאל זחאלקה: כבוד היושב ראש, אני מבקש להקריא את ההסתייגות של סיעתנו: סעיף 2 לחוק המוצע, במקום המילים: י"א בשבט התשע"ג, 22 בינואר 2013, יבוא: י"ח בשבט התשע"ג, 29 בינואר 2013.
ג'מאל זחאלקה: אני רוצה למחות על הדרך שבה נקבע תאריך הקדמת הבחירות.
ג'מאל זחאלקה: אני זוכר שבבחירות שעברו ישבנו כל ראשי הסיעות מספר ישיבות, שמענו אחד את השני ובסוף הגענו לתאריך מוסכם על כולם ולא באופן חד צדדי.
ג'מאל זחאלקה: את זה היה אפשר לעשות.
ג'מאל זחאלקה: כלומר, לא מדובר בסיעות שמבקשות עשרה חודשים לפני, אפשר היה להגיע לתאריך מוסכם.
ג'מאל זחאלקה: אם אפשר בהסכמה, למה בכפייה?
ג'מאל זחאלקה: זו השאלה שאני רוצה להעלות כאן.
ג'מאל זחאלקה: אפשר היה להגיע להסכמות אז למה כפו את זה עלינו.
ג'מאל זחאלקה: עובדה, בעבר כשישבנו, הצלחנו להגיע לתאריך מוסכם.
ג'מאל זחאלקה: הערה שנייה, אנחנו אומנם מצביעים בכנסת, מרימים יד, אבל לפעמים אנחנו עושים את זה בנפש חפצה, בהתלהבות ולפעמים עושים את זה בלית ברירה.
ג'מאל זחאלקה: אני מודה, היום הצבעתי בלית ברירה, למה?
ג'מאל זחאלקה: כי אני רציתי שהממשלה הזאת תיפול, שהממשלה הזאת תיפול בבושת פנים, שהאופוזיציה תצליח להפיל אותה, לא שראש הממשלה יחליט על הקדמת הבחירות בעצמו.
ג'מאל זחאלקה: הוא עשה את זה וזה מבשר משהו רע כי אם הממשלה נופלת, הייתי מקווה שהקו הפוליטי שלה נופל.
ג'מאל זחאלקה: מה שקורה עכשיו, שמר נתניהו מקדים את הבחירות ומבטיח לנו שיעשה בקדנציה הבאה יותר גרוע.
ג'מאל זחאלקה: ממה נתניהו מפחד, למה הוא הקדים את הבחירות?
ג'מאל זחאלקה: הוא הקדים את הבחירות כי הוא מפחד מנתניהו, אין לו מתחרים.
ג'מאל זחאלקה: הוא מפחד שנתניהו יעלה מחירים ואז אנשים לא יבחרו בו.
ג'מאל זחאלקה: הוא מפחד שנתניהו יתנגש עם אובמה ואז הסיכויים שלו קלושים.
ג'מאל זחאלקה: הוא מפחד שהוא לא יצליח, כפי שהוא מבטיח, למנוע גרעין איראני כי אלה דיבורים וניסיון לקנות פופולאריות זולה בציבור הישראלי.
ג'מאל זחאלקה: הוא לא יצליח לעשות שום דבר, הוא לא מתכוון לשום דבר, הוא סתם עושה הצגות, מלחמה פסיכולוגית, לא מלחמה אמתית.
ג'מאל זחאלקה: הכול הצגה אחת גדולה.
ג'מאל זחאלקה: הוא מפחד ולכן הוא הקדים את הבחירות.
ג'מאל זחאלקה: זו הסיבה האמתית.
מגלי והבה: אדוני היושב ראש, למה אנחנו יושבים פה?
מגלי והבה: היום שמעתי את ראש הממשלה, הכלכלה טובה, המצב הביטחוני מצוין, אין אבטלה, אין גירעון תקציבי – איך חבר הכנסת איתן כבל אמר?
מגלי והבה: שייתן לנו את הכתובת של המדינה הזאת.
מגלי והבה: אני לא מבין, הרי לפני שלושה חודשים, כשרצה ללכת לבחירות, היה מוכן לשלם כל מחיר להכניס סיעה גדולה לממשלה ולנסות להציל את עצמו.
מגלי והבה: עכשיו הגענו לתאריך האמתי שהוא רוצה בחירות מהר מאוד.
מגלי והבה: על מה זה מעיד?
מגלי והבה: הוא חושב שהאזרחים הישראליים רובוטים או טיפשים או שיש להם זיכרון של דג?
מגלי והבה: כשבאים לדבר על תאריכים, מה מפחיד אותם, עוד שבוע, פחות שבוע, מה קרה?
דוד רותם: אם הממשלה כל כך גרועה, תתפטר ממנה כמה שיותר מהר.
מגלי והבה: מצדי שמחר יהיו בחירות אבל אני מבקש שיגיד לציבור את האמת, שיסתכל בעיני הציבור ויגיד להם מה הוא עשה.
מגלי והבה: כמה אזרחים עניים ישנם?
מגלי והבה: אגב, גם בקרב אלה שעובדים, גם הבעל וגם האישה.
מגלי והבה: כמה מסים הוא הטיל על האזרחים?
מגלי והבה: מסים ישירים ומסים עקיפים.
מגלי והבה: אני מסתכל על כל חברי הקואליציה, נגיע לבחירות, נראה איך יתייחסו אליכם.
מגלי והבה: יש בקשה לעוד שבוע, מה הבעיה?
מגלי והבה: לכן אני מצטרף להסתייגות של אלה שמבקשים שהבחירות תהיינה ב-29 בינואר.
מוחמד ברכה: מסרתי למנהלת הוועדה שלוש הסתייגויות שנוגעות לתאריך העיקרי, שהוא 29 בינואר.
מוחמד ברכה: את מה שאני רוצה להגיד על הממשלה כבר אמרתי במליאה, אני לא זקוק לבמה הזאת.
מוחמד ברכה: לכן, אם יוסכם, לזרז את התהליך במיוחד שאני שוחר את זכויותיהם של עובדי הכנסת, ואז להסיר את כל ההסתייגויות, אני מוכן להסיר את ההסתייגויות.
מוחמד ברכה: ואם לא, אז זה יוצבע.
יריב לוין: את זה אנחנו נבדוק במליאה, אלא אם עכשיו ייאמר על ידי כל מי שהסתייג, אבל זה נעשה בסוף.
דוד רותם: אדוני היושב ראש, חבריי, אני תמה מאוד, הממשלה הזאת היא ממשלה גרועה, הכנסת הזאת היא כנסת נוראית, גזענית, לא דמוקרטית, כל מה שרק היה להגיד אמרתם על הכנסת הזאת ועל הממשלה הזאת.
דוד רותם: ואז יש לכם הזדמנות להתפטר ממנה כמה שיותר מהר.
דוד רותם: ב-22 בינואר אתם תנצחו את הבחירות ואתם תרכיבו את הממשלה הבאה.
דוד רותם: למה אתם רוצים לדחות בעוד שבוע?
אחמד טיבי: כדי שתגרמו עוד נזק ונזכה בעוד נקודות.
דוד רותם: אתה לא תקבל יותר נקודות וגם לא יותר קולות, עם כל הנזק שאנחנו נעשה.
דוד רותם: לכן אני מציע, שאנחנו נצביע על ה-22 בינואר, מי שיחזור יחזור.
יריב לוין: עכשיו אני מציע שנעבור לחלק של ההחלטות.
יריב לוין: ראשית, יש לנו הסתייגויות שהוגשו על ידי חברי הכנסת של סיעות בל"ד-רע"מ וחד"ש, שמטבע הדברים מיוצגים כאן על ידי חברי הכנסת זחאלקה, טיבי וברכה, בהתאמה.
יריב לוין: וכן הסתייגות של חבר הכנסת והבה.
יריב לוין: ובקשת רשות דיבור של חברי הכנסת חסון, זאב ומולה.
יריב לוין: נוכח הבקשה וההצעה, בעיני, הטובה, של חבר הכנסת ברכה, האם יש הסכמה ונכונות של כל מבקשי ההסתייגויות ורשות הדיבור לוותר?
שלמה מולה: למה אתה לא שואל שאלה הפוכה, אולי הממשלה תשקול להגיע להסכמה?
יריב לוין: חבר הכנסת מולה, מאחר ואני מנהל את הישיבה אני שואל את השאלה שאני מוצא לנכון לשאול.
יריב לוין: אני שואל, האם יש הסכמה כזאת?
יריב לוין: אם אין, אז אין, נעבור להצבעה.
יריב לוין: מכאן אני עובר להצבעה על ההסתייגויות.
יריב לוין: אני עובר להצבעה על ההסתייגות הראשונה של קבוצת חברי הכנסת של חד"ש-רע"מ-תע"ל ובל"ד.
יריב לוין: גם ההסתייגות של חבר הכנסת והבה, שאומרת: במקום י"א בשבט התשע"ג, 22 בינואר 2013, יבוא: י"ח בשבט התשע"ג-29 בינואר 2013.
יריב לוין: זו ההסתייגות.
יריב לוין: אני הקראתי קודם את מי שרשאי להשתתף בהצבעה ואני עובר להצבעה.
יריב לוין: הצבעה בעד – 4 נגד – 11 נמנעים – אין ההסתייגות לא נתקבלה.
יריב לוין: לפיכך, ברוב של 11 נגד, 4 בעד וללא נמנעים, ההסתייגות הראשונה נדחתה, אבל היא כמובן תובא בפני המליאה כהסתייגות.
יריב לוין: אני עובר להסתייגות השנייה.
יריב לוין: במקום י"א בשבט התשע"ג, 22 בינואר 2013, יבוא: כ"ה בשבט התשע"ג, 5 בפברואר 2013.
מוחמד ברכה: אני מסיר.
מוחמד ברכה: אני מסיר את שתי ההסתייגויות האחרות.
יריב לוין: אתה מסיר, אבל גם חבר הכנסת טיבי מסיר?
יריב לוין: אז מי בעד ההסתייגות הזאת?
יריב לוין: הצבעה בעד – 2 נגד – 12 נמנעים – אין ההסתייגות לא נתקבלה.
יריב לוין: לפיכך, 12 נגד, 2 בעד, אין נמנעים, ההסתייגות נדחתה.
יריב לוין: אני עובר להסתייגות השלישית.
יריב לוין: במקום י"א בשבט התשע"ג, 22 בינואר 2013 יבוא: ב' באדר התשע"ג, 12 בפברואר 2013.
אחמד טיבי: אני מסיר.
יריב לוין: ההסתייגות מוסרת.
יריב לוין: גם חבר הכנסת ברכה מסיר.
יריב לוין: אם כך, ההסתייגות הזאת ירדה.
יריב לוין: בקשות רשות דיבור רשומות אצלי: חברי הכנסת חסון, זאב, מולה ואייכלר.
יריב לוין: בזה סיימנו עם בקשות רשות דיבור.
יריב לוין: מכאן אני עובר להצבעה על אישורה של הצעת החוק להתפזרות הכנסת השמונה עשרה והכנה לקריאה השנייה והשלישית, בנוסח כפי שמוצע בהצעת הממשלה, קרי, שתאריך הבחירות יהיה 22 בינואר 2013, י"א בשבט התשע"ג.
יריב לוין: מי בעד הצעת החוק בנוסח הזה?
יריב לוין: הצבעה בעד – 15 נגד – אין נמנעים – אין הצעת חוק התפזרות הכנסת השמונה עשרה, התשע"ג-2012, נתקבלה.
יריב לוין: לפיכך אני קובע, שברוב של 15 בעד, ללא מתנגדים וללא נמנעים, אושרה הצעת חוק התפזרות הכנסת השמונה עשרה והיא תובא למליאה עוד הלילה, שוב, בקריאה שנייה ושלישית.
יריב לוין: רבותי, בוקר טוב, אני מתכבד לפתוח את הישיבה.
יריב לוין: עוד לא פתחתי את הישיבה, כבר שאלות?
יריב לוין: רגע, רגע.
יריב לוין: רבותי, אני מבקש מכולם לשבת.
יריב לוין: על סדר-יומנו בקשת הממשלה להקדמת הדיון בהצעת חוק התפזרות הכנסת ה-18, התשע"ג-2012, בכל הקריאות – בהתאם לסעיף 81(ג) ו-88 לתקנון הכנסת.
יריב לוין: אני מבין שמוטל עלי היום לשמש כנראה כבא-כוחה של החברה קדישא ולעסוק בכל סידורי הקבורה - -
דוד רותם: לא, זה יהיה בוועדת החוקה.
דוד רותם: לא בוועדת הכנסת.
יריב לוין: - - אז אני מקווה שבעזרתכם נעשה את זה בצורה היעילה והמכובדת - -
אברהם מיכאלי: דודו רותם מתחלק אתך בנטל – הוא רוצה להיות בחברה קדישא.
יריב לוין: - - על-מנת שהכנסת ה-18 תתפזר מבלי שיהיה כאן
יריב לוין: פתח לכל מיני גלים של חקיקה פופוליסטית ולא אחראית כזו או אחרת - -
דוד רותם: אתה מוכן להסביר את מה שאמרת עכשיו?
דוד רותם: אני לא מבין, ממתי חברי הכנסת עושים חקיקה פופוליסטית?
יריב לוין: - - על-מנת שנוכל לקיים תהליך של בחירות בזמן קצר ככל הניתן, ולמצוא את עצמנו במהירות עם ממשלה מתפקדת - -
דוד רותם: יש רק מבוגר אחראי אחד בבניין הזה?
יריב לוין: - - שתוכל גם, כמובן, בראש ובראשונה, להעביר כאן בכנסת תקציב מדינה חדש.
יריב לוין: גלעד, אני מבין שאתה תציג את הבקשה של הממשלה, בבקשה.
גלעד סממה: הממשלה מבקשת פטור מחובת הנחה לחוק התפזרות הכנסת.
נסים זאב: רבותי, לא שומעים.
דוד רותם: - - - אני יכול ללכת.
יריב לוין: רבותי, אחרי קדנציה שלמה שהכול פה התנהל בצורה חברית, אני לא רוצה להגיע למקומות אחרים היום.
יריב לוין: בבקשה, גלעד.
גלעד סממה: שעה שראש הממשלה הודיע על הקדמת הבחירות, אנחנו סבורים שיש לעשות זאת במהירות כדי למנוע חוסר יציבות, ולכן הבקשה הונחה לפתחכם.
גלעד סממה: אודה על אישור הבקשה, תודה רבה.
יואל חסון: תודה רבה, אדוני היושב-ראש, בוקר טוב.
יואל חסון: אני בהחלט חושב שזה יום חג לכנסת.
יואל חסון: הכנסת הזאת, טוב שתתפזר, וטוב שתהיה אפשרות ותקווה לציבור הישראלי לייצר פה ממשלה טובה יותר ושפויה יותר.
יואל חסון: התייחס פה נציג הממשלה ואמר את המשפט שאנחנו שומעים שוב ושוב, בנושא של היציבות.
יואל חסון: על איזו יציבות פה מדברים?
יואל חסון: הרי בשנה וחצי האחרונות לא מפסיקים לדבר פה על הקדמת הבחירות.
יואל חסון: כל חודשיים, כל שלושה, האיום הזה של ראש הממשלה על הקדמת הבחירות היה על השולחן.
יואל חסון: לא היתה כאן באמת יציבות.
יואל חסון: היתה כאן גרירת רגליים, הישרדות, לא יותר מזה.
יואל חסון: ופשוט, חיכו לעיתוי שראש הממשלה חושב שזה הזמן הטוב ביותר שלו ללכת לבחירות.
יואל חסון: אז לא היתה פה יציבות, קודם כל, שיהיה ברור.
יואל חסון: לא יכול להיות, בשיטה הנוכחית במדינת ישראל, שאפשר בכלל לדבר על יציבות, כאשר אתה אף פעם לא יודע מה מועד הבחירות.
יואל חסון: יציבות, אדוני, זה כשהקדנציה היא ברורה, ממועד כזה למועד כזה, כשמועד הבחירות ידוע מראש ולא יכולים לשנות אותו.
יואל חסון: זאת באמת יציבות.
יואל חסון: אבל גם את הקדנציה הזאת, אדוני, פספסנו בשינוי שיטת הממשל – דבר שגורם נזק עמוק, אמיתי, למדינה.
יואל חסון: אומר את זה אפילו חברך למפלגה, הפורש, לצערי מאוד-מאוד, חבר הכנסת, השר כחלון.
אברהם מיכאלי: זה נאום בחירות עכשיו.
אברהם מיכאלי: חיכינו שזה יעלה.
יואל חסון: לסיום, אדוני, אני מאמין באמונה שלמה שתם ולא נשלם.
יריב לוין: בזה אני מסכים אתך.
יואל חסון: תמה כהונתה של הכנסת הזאת, אבל בהחלט מתחילים כאן תהליכים עמוקים, משמעותיים וחשובים שישנו את פני המדינה, ואני מאמין גם שייצרו אלטרנטיבה, ושראש הממשלה בהחלט יופתע מתוצאות הבחירות שיהיו איפשהו בסוף חודש ינואר.
יואל חסון: הציבור צריך את זה, אנחנו מבינים שזה קריטי, ואני מקווה מאוד שההליכים אכן יהיו מהירים ונצא לבחירות.
אחמד טיבי: אדוני, האמת היא שהופתעתי מהקריאה להקדים את הבחירות.
אחמד טיבי: מדובר בממשלה עם הישגים אדירים בכל תחום אפשרי.
אחמד טיבי: גם בתחום המדיני – יש הסכם.
אחמד טיבי: גם בתחום הכלכלי-חברתי – לא היו הפגנות בקיץ.
אחמד טיבי: וכל הזמן שטייניץ, שר האוצר, דיבר על כלכלה יציבה וחזקה מאין כמותה, אבל רק בשבועיים-שלושה האחרונים התפקשש לו קצת ויש גירעון, ויש חשש מהשקעות וכדומה, שלא לדבר על היחס לפריפריה וליישובים הערביים.
אחמד טיבי: ולכן אני תמה מה קרה פתאום שראש הממשלה הולך לבחירות בזק.
אחמד טיבי: האמת היא שאני שמח על כל יום שמקצרים את ימי הממשלה הכושלת הזאת.
אחמד טיבי: יש לי רק בקשה אחת, להאריך את חייה בשבוע אחד – במקום ב-22, ב-29, או ב-5 בפברואר.
אחמד טיבי: ש"ס אמרו שהם מתנגדים ל-22, למרות שזה לא קשור להצבעה על הפטור מחובת הנחה.
אחמד טיבי: כך גם שלי יחימוביץ, יושבת-ראש סיעת מפלגת העבודה.
אחמד טיבי: אני מקווה שהם לא נסוגים מההצהרות הפומביות שלהם, שאפשר יהיה להגיע לתאריך מוסכם רחוק ככל שיהיה מהגשם, למשל, כדי להביא אנשים לקלפיות.
אחמד טיבי: שבוע-שבועיים זה קריטי בתקופה ההיא, בסוף ינואר, תחילת פברואר.
אחמד טיבי: אני מקווה שזה יילקח בחשבון.
יריב לוין: חבר הכנסת טיבי, אני מציע שראשי הסיעות ישבו ויִדברו ביניהם.
יריב לוין: יש לנו את היום עד שעות הערב.
רוברט אילטוב: אולי בעוד שבוע יהיה גשם, וביום הזה לא יהיה גשם.
יריב לוין: חבר הכנסת טיבי, כאשר נדון כאן ונכין את החוק לקריאה שנייה ושלישית – אני מציע, שבו ודברו.
יריב לוין: זו בוודאי דרך המלך להגיע להסכמה רחבה, אם אפשר יהיה.
יריב לוין: לפחות את ניסיון ההידברות אני קורא לכם למצות.
נסים זאב: אה, התור שלי, אדוני?
יריב לוין: ברשותך.
נסים זאב: מהר מאוד.
יריב לוין: התייעלנו כאן לקראת הסוף.
נסים זאב: כן, אני מבין.
נסים זאב: אדוני היושב-ראש, אני מבין שהממשלה נמצאת בחבלי קשים מאוד, ואישה שמתקשה ללדת בדרך-כלל משתמשת באפידורל לזירוז הלידה.
אחמד טיבי: אפשר לזרז לידה בלי אפידורל.
יריב לוין: אבל זה לא זירוז.
רוברט אילטוב: חבר הכנסת טיבי יסביר לך את זה באופן מקצועי.
נסים זאב: אחמד טיבי, למשל, עושה רק ניתוחים.
נסים זאב: במקרה הזה, יש פה מין זריקת אפידורל ואין שום התחשבות.
נסים זאב: אני רק רוצה להזכיר לכולם, השבוע זה פרשת "המבול".
נסים זאב: וגם כשהקדוש ברוך הוא הביא מבול – וזה מבול פוליטי, שלא יהיה לכם ספק – היתה איזושהי אזהרה, נתנו אפשרות של מילוט אפילו לבהמה ולעוף הטהור להיכנס לתיבה.
נסים זאב: פה לא נותנים אפשרות, למשל, לסיעות כאלו שבכל זאת רוצות עוד כמה ימים של נשימה, להתארגן.
יואל חסון: חבר הכנסת זאב, מי הבהמה אצלך?
נסים זאב: אין אצלי, כולם באמת עופות כשרים.
נסים זאב: עזוב אותי עכשיו.
נסים זאב: אדוני היושב-ראש, יש מספר הצעות חוק של חברים, לקראת קריאה שנייה ושלישית, ואני שומע את זה מכולם – אנא ממך, לפחות את אותן הצעות חוק תאפשר להעביר השבוע, גם אם הולכים לפיזור הכנסת.
נסים זאב: לפחות באותם חוקים שאינם שנויים במחלוקת.
נסים זאב: אני כבר הוצאתי מכתב בקשה לפני שבוע ושבועיים על איזו הצעת חוק שלי – אבל לכל אחד יש את הצעת החוק שלו, שכבר עברה קריאה ראשונה – לקראת קריאה שנייה ושלישית, לאפשר לנו להעביר את החוקים האלה.
יריב לוין: חבר הכנסת זאב, אני מציע שתפנה בנושא הזה גם ליושב-ראש הכנסת, משום שהדרך שבה הדברים האלה יוכרעו היא על-ידי כך שהוא ייוועץ בסגנים, ובעקבות זאת תובא בפנינו הצעת הנשיאות ואנחנו נצטרך לאשר אותה.
יריב לוין: ולכן אני מציע שמלכתחילה תשוחח על העניין הזה עם יושב-ראש הכנסת, משום שבמקרה שתובא בפנינו המלצה של הנשיאות, שתהיה על דעת כל הסגנים, יהיה נכון שאנחנו נפעל על-פיה.
יריב לוין: ולכן אני חושב שהזמן הנכון להשפיע על העניין הזה הוא עכשיו, בהידברות עם יושב-ראש הכנסת.
שלמה מולה: קודם כל, אני רוצה להגיד לך תודה רבה.
שלמה מולה: אני מקווה שאני לא אזיק לך בפריימריז בליכוד, אבל - -
רוברט אילטוב: כבר עשית את זה.
שלמה מולה: אני התמדתי להגיע לוועדה כאן, גם כשהיו לנו חילוקי דעות.
שלמה מולה: מאחר שהכנסת הזאת היתה על אנטיביוטיקה בשבעת החודשים האחרונים, והיום האנטיביוטיקה כבר לא פועלת, אז היא הולכת הביתה וטוב שכך זה יהיה.
שלמה מולה: למרות הכול, אני, באופן אישי, נהניתי מאוד לעבוד אתך.
אברהם מיכאלי: מה זה, "חיים שכאלה"?
אברהם מיכאלי: מה הוא רוצה?
קריאה: קצת פרגון.
אברהם מיכאלי: אתה שולח אותו, אני מבין, מחוץ לליכוד?
שלמה מולה: גם הצוות שעובד אתך, גם ארבל, גם המנהלת - -
אחמד טיבי: אני מוכן לחלוק לו שבחים ולהוציא אותך מרשימת הליכוד.
יריב לוין: אני מצהיר, לפרוטוקול, שהיה לי שיתוף פעולה מצוין עם שלמה מולה.
רוברט אילטוב: חבר'ה, כל המוסיף גורע.
יואל חסון: אל תגזים, כי הוא יורד ברשימה בליכוד.
יריב לוין: אני אומר לך, אני עומד מאחורי זה.
אחמד טיבי: אתה אדם נפלא, איש של פיוס, שוחר שלום, אוהד הפועל תל-אביב.
יריב לוין: חבר הכנסת טיבי, עד כאן.
יריב לוין: עד כאן, עד כאן, עד כאן.
אורי אורבך: זה מוציא אותו.
רוברט אילטוב: כמו שאומרים - - - תעצור, גרמת נזק מספיק.
אחמד טיבי: תן להמשיך, תנו להמשיך, חבר'ה.
אחמד טיבי: אוהב חיות, מגן על דורשי עבודה - -
יריב לוין: חבר הכנסת טיבי, אני מודה שנכשלתי בניסיון להוציא אותך.
יריב לוין: אם זה מה שרצית שאני אגיד, הנה.
יואל חסון: טיבי, תן לי לאזן אותך: אתה פשיסט גדול.
יריב לוין: אבל אני מבטיח לך שלא תמו הניסיונות שלי.
אחמד טיבי: הרגשתי את זה.
יריב לוין: זהו, אתה עכשיו מרגיש על קרקע יציבה, אז זה בסדר.
שלמה מולה: אני רוצה להודות לך ולצוות שתפקד אתך בארבע השנים האחרונות.
שלמה מולה: לעצם העניין, להצעת החוק, לא צריך להתפלפל, לא צריך להגיש שום הסתייגויות ושום דבר.
שלמה מולה: צריך שראשי הסיעות יישבו יחד ויקבלו החלטה מוסכמת, כל תאריך שיהיה, וכל דבר אחר ייראה לא נכון.
שלמה מולה: בוודאי ובוודאי אני לא חושב שהקואליציה צריכה לכופף את אלה שמבקשים שבוע ימים.
שלמה מולה: זה לא נורמלי, אבל זה לא הדיון כאן.
שלמה מולה: לגבי הצעות חוק שעברו בקריאה ראשונה – יש עליהן הסכמות, הן עברו בוועדות.
שלמה מולה: אני מסתכל גם על סגן היושב-ראש הנוסף שנמצא כאן, אופיר אקוניס, ואני מקווה שנפנה ליושב-ראש ונציע לו שכל הצעות החוק הלא-תקציביות, הצעות חוק שהממשלה לא מתנגדת להן - -
שלמה מולה: - - והקואליציה והאופוזיציה מסכימות, צריכים להביא אותן לסיום החקיקה.
שלמה מולה: אם זה הצעות חוק ממשלתיות, אין שום בעיה, הממשלה יכולה להיכנס לכנסת מתי שהיא רוצה.
שלמה מולה: אבל הצעות החוק הפרטיות שחברי הכנסת עבדו אתם, אני חושב שזה לא יהיה נכון לדחות אותן לעוד מספר חודשים.
שלמה מולה: אני מסתכל גם עליך, היועץ של שר המשפטים – אני חושב שכך זה צריך להיות.
שלמה מולה: אם אנחנו נבוא ליושב-ראש הכנסת ונגיד לו שלא מדברים על הצעות חוק שיש בהן חילוקי דעות אפילו בוועדות.
שלמה מולה: אני מדבר על הצעות חוק שאין עליהן חילוקי דעות בוועדות – צריך להביא אותן לידי מיצוי, צריך לסיים את העבודה.
יריב לוין: רק תעלו את זה בפני היושב-ראש עכשיו - -
שלמה מולה: לך, כיושב-ראש ועדת הכנסת, יש תפקיד חשוב בעניין הזה ובאמירה, ואני מקווה שכך זה ייעשה.
יריב לוין: חשוב שזה יובא על-ידכם ונקבל הצעה של הנשיאות שתהיה סביבה, עד כמה שניתן, הסכמה רחבה בין הסגנים, אני מניח שזה יקל על כולנו.
יואל חסון: אני רוצה להעיר הערה חשובה, ברשותך, אדוני.
יואל חסון: בקדנציה של 2006–2009, כשהייתי יושב-ראש הקואליציה, היו שבועיים בהם עברו הצעות חוק מוסכמות שהיו בתיאום עם נציג האופוזיציה אז, גדעון סער, ואתי כנציג הקואליציה, והצלחנו לסיים הצעות חוק חשובות שחברי כנסת עבדו עליהן שנים.
יואל חסון: ועכשיו לסגור את הכנסת מיד ולזרוק לפח הצעות חוק זה פספוס, וגם אתה צריך להגיד פה אמירה - -
יריב לוין: חבר הכנסת חסון, זה בהחלט מנגנון אפשרי.
יריב לוין: אבל אני אומר שוב, מאחר שחבר הכנסת מולה יושב גם הוא בנשיאות, הפורום הראשוני שבו הנושא הזה צריך לידון, וצריכה לבוא בפנינו הצעה, נמצא שם, ולכן חשוב שהדבר הזה יועלה שם בצורה מסודרת.
אורי אורבך: החוק בישראל בדרך-כלל אוסר על המתות חסד, ובמקרה הפוליטי הזה, של הכנסת הזאת, אני בהחלט חושב שהגיע זמנה של הזריקה הגואלת.
אורי אורבך: אם הממשלה מחליטה שהיא לא יכולה עוד לשלוט, אז אין טעם להמשיך את כהונתה של הכנסת.
אורי אורבך: בעיקר שממילא אנחנו צפויים לבחירות השנה, אז הנזק התקציבי, הכספי, הוא שולי או מועט.
אורי אורבך: אני מצטרף למה שאומרים חברי לגבי השלמת חקיקה של חוקים שאינם במחלוקת – או השלמה מוחלטת, או גם להעביר בקריאה ראשונה כדי שתוכל להיות המשכיות לחוקים שעל-פי התקנון יכולים להמשיך בכנסת הבאה ונמצאים ממש על הסף, רק של הצבעה אחת במליאה, או דברים דומים.
אורי אורבך: אני מקווה שבנשיאות הכנסת – אני אומר שם בכל מקרה את דעתי - - -
יואל חסון: אתה גם סגן?
אורי אורבך: לא הספקתי לחמם הרבה את הכיסא, אבל ללא ספק, שמת לב שהסמכותיות שלי - - - בכל מקרה, את דעתי בנשיאות הכנסת אומַר, ואני מבקש מאדוני לצרף את קולו לעניין.
אורי אורבך: חבל להוריד לטמיון עבודה של שנים, לפעמים, על חוקים מסוימים שיש עליהם הסכמה.
אורי אורבך: אני לא מדבר על לפתוח מחדש דברים שיעוררו פה ריב.
אורי אורבך: לגבי תאריך הבחירות – הוא תאריך טוב, אם כי אני חושב שעוד שבוע-שבועיים היו מועילים לכולם, ולא צריך לעשות את זה כל-כך קצרי נשימה כי למישהו נדמה שבאותו יום זה יותר טוב לפני שמישהו אחר יתארגן או יירד גשם, או כל דבר אחר.
אורי אורבך: עוד שבוע-שבועיים למערכת, מלכתחילה, אני חושב שהיה עדיף משהו בתחילת פברואר.
יואל חסון: גם ב-22 וגם ב-29 זה יהיה א"א.
אופיר אקוניס: זו היתה אמירה דרמטית.
אופיר אקוניס: א"א זה אומר משהו, לא?
אופיר אקוניס: חוץ ממני יש עוד.
קריאה: אתה מועמד של מר חסון.
אורי אורבך: אבל אני לא מועמד לראשות ממשלה, נדמה לי, למרות שאני א"א.
אופיר אקוניס: אני חושב שהיתה פה אמירה דרמטית ביותר.
יריב לוין: יואל חסון לא ינוח עד שהוא לא יראה ראש ממשלה מכהן יושב על ספסל הנאשמים, לא ראש ממשלה לשעבר.
יואל חסון: גם אני אוהב אותך.
יריב לוין: זה מה שאתה אומר, זה מה שאתה אומר.
אורי אורבך: ובכל זאת, המועמד של קדימה הוא המועמד הכי זכאי בתולדות מדינת ישראל.
אורי אורבך: מעולם לא היה מועמד שהוא זכאי כל-כך.
יריב לוין: גם לאבסורד יש איזה גבול.
אופיר אקוניס: המועמד של חסון הוא בשנת מאסר על תנאי, כדאי לזכור את זה.
אורי אורבך: "על תנאי-לנד", אתה יודע, זה הספר של הרצל.
קריאה: הוא לא "על תנאי-לנד", זו עובדה.
אופיר אקוניס: לא אני קבעתי, השופטים קבעו את זה.
אורי אורבך: אני מקווה שתושלם עבודת החקיקה של הכנסת הזאת, לעשות כמה השלמות.
אורי אורבך: ולגבי התאריך, אם זה מה שסיכמו, זה מה שסיכמו, אבל עוד שבוע-שבועיים היו מועילים לכולם.
יריב לוין: רבותי, הערות נוספות, אם ישנן?
יריב לוין: אני אגיד מי יכול להצביע: יריב לוין, זאב אלקין איננו ואין מישהו שמחליף אותו, אופיר אקוניס, אורי אורבך, שלמה מולה, רוחמה אברהם-בלילא איננה ואין מי שמחליף אותה, יואל חסון, אילן גילאון איננו, דוד רותם גם איננו כאן כרגע, רוברט אילטוב נמצא, איתן כבל איננו, שכיב שנאן איננו, אברהם מיכאלי נמצא, נסים זאב נמצא, ישראל אייכלר נמצא, אחמד טיבי נמצא, ציון פיניאן נמצא.
שלמה מולה: רגע, ומה אתי?
יריב לוין: הקראתי גם את שמך.
יריב לוין: כל מי שנמצא פה יכול להצביע, כך שאין בעיה.
יריב לוין: מי בעד לקבל את בקשת הממשלה ולאשר את הפטור בכל שלוש הקריאות להצעת חוק התפזרות הכנסת ה-18?
יריב לוין: נא לצרף גם את קולי.
יריב לוין: לפיכך, ברוב של 11 בעד, ללא מתנגדים וללא נמנעים, אושרה בקשת הממשלה וניתן פטור מחובת הנחה להצעת חוק התפזרות הכנסת.
אורי אורבך: אבל יש בלילה פגישה של מופז עם נתניהו.
יריב לוין: על סדר-היום מספר נושאים – אני אשאיר את הנושא הראשון לסוף, ואתחיל עם שני הנושאים האחרים.
יריב לוין: הנושא שרשום כסעיף ב': קביעת ועדה לדיון בהצעת חוק בתי-קברות צבאיים (תיקון מס' 4), התשע"ב-2012 (מ/669) – ספק אם יש כבר משמעות לקביעה שלנו בעניין הזה, אבל אני מבין שאתם מבקשים שהנושא הזה יעבור לדיון בוועדת החוץ והביטחון.
ישי יודקביץ: אנחנו רוצים, ומיד אחרי שהכנסת תתכנס היא תעבור לוועדת החוץ והביטחון.
ישי יודקביץ: זה יאפשר גם להתחיל לעבוד עליה אולי לפני כן, עם הגורמים הצבאיים.
יריב לוין: זה לא תלוי בנו, אבל בהחלט ההיגיון מחייב שההצעה תלך לשם.
ישי יודקביץ: אם יורשה לי, יש עוד שתי הצעות חוק של משרד הביטחון, שנמצאות בוועדה, לניתוב לוועדת החוץ והביטחון, והיינו שמחים את הוועדה היתה - - -
יריב לוין: אני אגיד לך את האמת, אני לומד הלכה מפי מורַי, ולימדו אותי במשרד הביטחון שכשמגישים בקשות להיתרי עסקה זה לוקח המון זמן לבדוק.
יריב לוין: אז אני מנסה להתאים את עצמי לקצב שם.
יריב לוין: כשישפרו את הקצב, אני מבטיח לך שאני תלמיד טוב, אני אלמד מהר.
יריב לוין: בכל מקרה, זה כנראה כבר לא רלוונטי בנקודת הזמן הזאת, כך או כך, מכיוון שהכנסת תתפזר ויהיה צורך להחיל דין רציפות בכנסת הבאה ולהתחיל את התהליך מיסודו.
יריב לוין: מי בעד לאשר את הבקשה להעביר לוועדת החוץ והביטחון?
יריב לוין: אני עובר לסעיף ג': שורת בקשות של יושב-ראש ועדת העבודה, הרווחה והבריאות, חיים כץ, שממשיך במלוא הכוח עד השנייה האחרונה, בתקווה שיספיק לסיים ולהעביר שורה של הצעות חשובות, והוא מבקש לאשר את הקדמת הדיון בהן לפני הקריאה השנייה והשלישית.